Ambasada Oluyemi Adeniji (22 ga watan Yuli, shekarar 1934 a Ijebu Ode, Jihar Ogun – 27 ga watan Nuwamba, shekarar 2017 a London ) ya kasance dan diflomasiyyar aikin Najeriya kuma dan siyasa wanda ya kasance Wakili na Musamman na Babban Sakatare a Ofishin Jakadancin Majalisar Dinkin Duniya a Saliyo ( UNAMSIL) daga 19 ga watan Nuwamba, shekarar 1999 zuwa 16 ga watan Yulin, shekarar 2003. Daga baya ya zama Ministan Harkokin Wajen Nijeriya daga watan Yulin shekarar 2003 zuwa watan Yuni shekarar 2006, sannan Ministan Harkokin Cikin Gida daga 21 ga watan Yuni shekarar 2006 zuwa watan Mayu shekarar 2007. Adeniji yana da digiri a Tarihi. Ya shiga hidimar kasashen waje na Najeriya a watan Yulin shekarar 1960. Ya yi aiki a Ma’aikatar Harkokin Waje da ofisoshin jakadancin Nijeriya a Washington, DC ., Freetown, Saliyo, da Accra, Ghana. Yayi ritaya daga aiki a shekarar 1991 bayan yayi aiki a matsayin Darakta-Janar na ma'aikatar harkokin waje. Ya yi shekara biyar yana Ambasadan Najeriya a Faransa. Adeniji ya kasance wakili na musamman na Sakatare Janar na Majalisar Dinkin Duniya a Ofishin Jakadancin Majalisar Dinkin Duniya a Jamhuriyar Afirka ta Tsakiya (MINURCA).